**OŠ „VLADIMIR NAZOR“**

ADŽAMOVCI, S.RADIĆA 3

**ŠKOLSKI ODBOR**

 KLASA: 007-04/23-02/42

 URBROJ: 2178-22-02/01-23-1

 ADŽAMOVCI, 31. kolovoz 2023. godine

**24. SJEDNICA ŠKOLSKOG ODBORA OŠ ˇ“Vladimir Nazor“ Adžamovci**

**Zapisnik**

sa sjednice Školskog odbora održane **31.08.2023. godine u 17:00 sati** u prostorijama škole.

Prisutni: Dijana Špoljarić, Tonka Došlić, Vladimir Majetić, Romana Domazetović

Nisu nazočni: Miroslav Jelčić, Tomislav Šimac, Dorotea Perić, Jelena Bradašić

Sjednici je nazočan potreban broj članova za pravovaljano odlučivanje.

Sjednici je nazočna ravnateljica Marija Petričević te tajnica škole Kristina Vlaović.

 Prijedlog dnevnog reda:

*1. Usvajanje zapisnika s prethodne sjednice*

*2.* *Izvješće o realizaciji Godišnjeg plana i programa, Školskog kurikuluma i Učeničke zadruge „Brdo jabuka“ za šk. godinu 2022./2023.*

*3.* *Suglasnost po raspisanom javnom pozivu za obavljanje poslova pomoćnika u nastavi učenicima s teškoćama u razvoju za šk. godinu 2023./2024.*

*4. Različito*

**Dnevni red jednoglasno je usvojen**.

**Ad 1) Usvajanje zapisnika s prethodne sjednice**

Školski odbor jednoglasno je usvojio zapisnik s prethodne sjednice.

**Ad 2) Izvješće o realizaciji Godišnjeg plana i programa, Školskog kurikuluma i Učeničke zadruge „Brdo jabuka“ za šk. godinu 2022./2023.**

Romana Domazetović otvorila je sjednicu te pozravila prisutne. Ravnateljica škole također je pozdravila prisutne. Ravnateljica je članovima Školskog odbora objasnila kako im je prethodno na e-mail adrese dostavljeno Izvješće o realizaciji Godišnjeg plana i programa, Školskog kurikuluma te Učeničke zadruge „Brdo Jabuka“ koje sadrži Izvješće o izvršiteljima poslova i njihovim zaduženjima, tjednim i godišnjim zaduženjima odgojno-obrazovnih radnika, Izvješće o organizaciji rada škole, o radu ravnatelja, tajništva, školskog odbora i stručnih tijela, o stručnom osposobljavanju i usavršavanju, Izvješće o radu učeničke zadruge i druga izvješća koja su detaljno pojašnjena u navedenom Izvješću. Ravnateljica je zatražila suglasnost za navedeno.

**Školski odbor jednoglasno je dao suglasnost za usvajanje navednog.**

**Ad 3) Suglasnost po raspisanom javnom pozivu za obavljanje poslova pomoćnika u nastavi učenicima s teškoćama u razvoju za šk. godinu 2023./2024.**

Ravnateljica je priopćila članovima Školskog odbora kako je Brodsko-posavska županija kao osnivač naše škole odlučila kako će Škole s područja naše županije provoditi Javni poziv za obavljanje poslova pomoćnika u nastavi učenicima s teškoćama u razvoju za šk. godinu 2023./2024. Javni poziv bio je otvoren od 14. do 22. kolovoza 2023. godine, a uvjet za zapošljavanje bio je završena četverogodišnja srednja škola te da osoba nije kažnjavana, odnosno da se protiv nje ne vodi kazneni postupak. Za našu školu pristiglo je sedam prijava: Ana Butumović, Marija Krznarić, Nedjeljka Arić, Ivan Meštrović, Elvira Bakunić, Adriana Grganić, Ivona Ivanišević za dva radna mjesta koja su potrebna. Ravnateljica je predstavila kandidate koji su se prijavili i njihove kvalifikacije. Obzirom da se većina kandidata prijavila i na druge škole, nekolicina ih nije pristupila razgovoru s ravnateljicom. Nakon provedenog razgovora, prijedlog ravnateljice su Marija Krznarić i Ivona Ivanišević. Ravnateljica je zatražila suglasnost Školskog odbora za navedene kandidatkinje te objasnila kako su nakon razgovora zapravo preostale samo te dvije kandidatkinje.

**Školski odbor jednoglasno je dao suglasnost za navedeno.**

**Ad 4) Različito**

Ravnateljica je izvijestila članove Školskog odbora kako je naš domar koji je na bolovanju Dražen Pavlović, došao u školu te podnio zahtjev za sporazumni otkaz ugovora o radu zbog prelaska na drugo radno mjesto te je s istim potpisan sporazumni otkaz ugovora o radu obzirom da navedeni djelatnik zbog svoje zdravstvene situacije nije u mogućnosti obavljati posao domara/ložača u Školi.

Ravnateljica je također upoznala članove Školskog odbora i s uputnicama zaprimljenim od strane Brodsko-posavske županije nastavno na prijave potrebe koje je škola poslala. Tako je na radno mjesto učitelj/ica kemije upućen zaposlenik Luka Stazić na određeno nepuno radno vrijeme do povratka na rad djelatnice Antonije Bošković, a koji radi također u OŠ Ljudevita Gaja te na radno mjesto učitelj/ica likovne kulture upućena je zaposlenica Tamara Majer na neodređeno nepuno radno vrijeme, a koja radi još u OŠ „Antun Matija Reljković“ Bebrina. Ravnateljica je predložila navedene zaposlenike za predmetna radna mjesta te zatražila suglasnost Školskog odbora za navedeno.

**Školski odbor jednoglasno je dao suglasnost za ranije navedeno.**

Sjednica završena u 18,00 sati.

Zapisničar Zamjenica Predsjednice Školskog odbora

Kristina Vlaović Romana Domazetović